***Kapring på åpent hav*** (originaltittel: *Under Siege*) er en amerikansk actionthriller fra 1992 regissert av Andrew Davis. Filmen handler om en tidligere Navy SEAL som arbeider som kokk ombord på et amerikanske krigsskip som blir kapret. Han er den eneste ombord som ikke blir drept eller holdt fanget og må egenhendig forsøke å forhindre at kaprerne får tak i skipets atomvåpen. Hovedrollen spilles av Steven Seagal, mens sentrale biroller spilles av Tommy Lee Jones, Erika Eleniak og Gary Busey. Seagal var også medprodusent.

*Kapring på åpent hav* er den mest suksessfulle av actionfilmene med Steven Seagal. Den ble også godt mottatt av kritikerne og representerer sådan et høydepunkt i hans karriere.

Den har fått én oppfølger: *Kapring i høy hastighet*.

Handling
--------

Casey Ryback er kokk ombord på krigsskipet U.S.S. Missouri. Admiralen på skipet har fødselsdag, og det planlegges et overraskelses-selskap med innflydd underholdning til ære for ham. Det viser seg imidlertid at selskapet kun er et skalkeskjul for terrorister som planlegger å ta over kontrollen av skipet. Terroristene har til hensikt å stjele skipets last med atomraketter for å selge dem. De lykkes i overtakelsen og dreper både admiralen og alle offiserer. Resten av mannskapet stenges inne i et lasterom. Ryback er den eneste som klarer å komme unna og blir dermed tvunget til å gjøre sitt ytterste for å stoppe terroristenes planer. Hans bakgrunn som Navy SEAL skal vise seg å komme godt med.

Om filmen
---------

USS *Missouri*
### Publikum og økonomi

*Kapring på åpent hav* ble en stor publikumssuksess, spesielt i USA. Den innbrakte over $156 millioner på verdensbasis, hvorav $83 millioner i USA alene. Den er dermed den mest suksessfulle filmen med Steven Seagal i hovedrollen. Den havnet på 14.-plass over de mest innbringende filmene på verdensbasis i 1992 og på 13.-plass i USA.

Produksjonskostnadene var på $35 millioner.

### Anmelderne

Den ble forholdsvis godt mottatt av anmelderne, noe som gjenspeiles i at den har fått 79 % på Rotten Tomatoes. Den amerikanske filmanmelderen Roger Ebert gav den 3 av 4 stjerner, mens Leonard Maltin har gitt den 2,5 av 4 stjerner i sin Movie Guide.

De norske anmelderne gav den blandet mottakelse. *Dagbladet* gav den terningkast fire, mens *VG* gav den tre. Det norske nettstedet *CINERAMA* gav den terningkast fem i 1999 og skrev: «Denne produksjonen har noe som få andre action-filmer har. Spesielt legger vi merke til at filmen har meget bra klipp, og filmmusikken (av Gary Chang) er også godt over gjennomsnittet. Selv om vi ikke sverger til hjerneløs action (som filmen unektelig har litt av) så er Seagal ganske diggbar i "Kapring på åpent hav". En helstøpt action-film som bør sees».

### Priser

Den vant en BMI Film Music Award for musikken (Chang) og to Golden Reel Award (lyd). Det kan nevnes av den ble nominert til Oscar for lyd og lydeffekter.

Rollebesetning
--------------

* Steven Seagal : Casey Ryback
* Tommy Lee Jones : Bill Strannix
* Gary Busey : Cmdr. Krill
* Erika Eleniak : Jordan Tate
* Colm Meaney : Doumer
* Patrick O'Neal : Kaptein Adams
* Andy Romano : Admiral Bates
* Nick Mancuso : Tom Breaker
* Damian Chapa : Tackman
* Troy Evans : Granger
* David McKnight : Flicker
* Lee Hinton : Cue Ball
* Glenn Morshower : Ens. Taylor
* Leo Alexander : Løytnant Smart
* John Rottger : Cmdr. Green
* Raymond Cruz : Ramirez
* Michael Des Barres : Domiani

Referanser
----------

1. ↑  «Under Siege (1992) - Box Office Mojo». *www.boxofficemojo.com*. Besøkt 26. september 2019.
2. ↑  «Steven Seagal Movie Box Office Results». *www.boxofficemojo.com*. Besøkt 26. september 2019.
3. ↑  «Top 1992 Movies at the Worldwide Box Office». *The Numbers*. Besøkt 15. januar 2020.
4. ↑  «Top 1992 Movies at the Domestic Box Office». *The Numbers*. Besøkt 15. januar 2020.
5. ↑  Inc, Active Interest Media (1992). *Black Belt* **(engelsk)**. Active Interest Media, Inc. s. 106.
6. ↑  «Under Siege (1992)». *Rotten Tomatoes* **(engelsk)**. Besøkt 4. oktober 2021.
7. ↑  Ebert, Roger. «Under Siege movie review & film summary (1992) | Roger Ebert». *www.rogerebert.com* **(engelsk)**. Besøkt 26. september 2019.
8. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
9. ↑  «Kapring på åpent hav». *www.filmfront.no*. Besøkt 26. september 2019.
10. ↑  «Filmguiden CINERAMA.no - DVD: Kapring på åpent hav (1992) - anmeldelse». *cinerama.no*. Arkivert fra originalen 29. juni 2011. Besøkt 26. september 2019.
11. ↑  «Under Siege - IMDb». Besøkt 26. september 2019.

Eksterne lenker
---------------

* (en) *Kapring på åpent hav* på Internet Movie Database Rediger på Wikidata

* (no) *Kapring på åpent hav* hos Filmfront Rediger på Wikidata

* (sv) *Kapring på åpent hav* i Svensk Filmdatabas Rediger på Wikidata

* (da) *Kapring på åpent hav* i Danmark Nationale Filminstitut Rediger på Wikidata

* (en) *Kapring på åpent hav* på AllMovie Rediger på Wikidata

* (fr) *Kapring på åpent hav* på Allociné Rediger på Wikidata

* (nl) *Kapring på åpent hav* på MovieMeter Rediger på Wikidata

* (en) *Kapring på åpent hav* på Turner Classic Movies Rediger på Wikidata

* (en) *Kapring på åpent hav* på Rotten Tomatoes Rediger på Wikidata

* (en) *Kapring på åpent hav* på Metacritic Rediger på Wikidata